Source: http://capc.md/en/expertise/avize/nr-307.html
Timestamp: 2020-06-01 02:42:44+00:00
Document Index: 8657331

Matched Legal Cases: ['Articolul 341', 'Articolul 341', 'articolul 34', 'Articolul 341', 'articolul 13', 'Articolul 157']

la proiectul Legii pentru modificarea şi completarea unor acte legislative (reforma pieţii valorilor mobiliare)
(înregistrat în Parlament cu numărul 2085.2007 din 04 Iunie 2007)
În temeiul Concepţiei de cooperare dintre Parlament şi societatea civilă, aprobată prin Hotărîrea Parlamentului nr.373-XVI din 29 decembrie 2005, Centrul de Analiză şi Prevenire a Corupţiei prezintă raportul de expertiză a coruptibilităţii proiectului Legii pentru modificarea şi completarea unor acte legislative (reforma pieţii valorilor mobiliare).
1. Autor al iniţiativei legislative este Guvernul RM, autor nemijlocit - Comisia Naţională a Pieţii Financiare, ceea ce corespunde art. 73 din Constituţie şi art. 44 din Regulamentul Parlamentului.
3. Scopul promovării proiectului Din nota informativă rezultă că scopul promovării proiectului este asigurarea concordanţei între prevederile actelor legislative în vigoare şi noile modificări şi completări propuse în proiectele de legi pentru modificarea şi completarea Legii nr. 199 - XIV din 18.11.1998 cu privire la piaţa valorilor mobiliare şi Legii nr. 1134 - XIII din 02.04.1997 privind societăţile pe acţiuni. Totodată, realizarea prevederilor proiectului va contribui la eliminarea golurilor legislative existente la moment.
6. Suficienţa argumentării. Nota informativă la proiect conţine o serie de argumente şi supoziţii în sprijinul ideilor ce stau la baza proiectului, ceea ce permite, în principiu, de a înţelege poziţia autorului proiectului.
În prezenta lege se face referire la Directivele Uniunii Europene, totuşi o referinţă mult prea vagă deoarece lipseşte nominalizarea acestora. O asemenea concretizare lipseşte şi în notă informativă la proiectul Legii privind modificarea şi completarea Legii nr.199-XIV din 18 noiembrie 1998 cu privire la piaţa valorilor mobiliare (la acest proiect se face referinţă în nota la proiectul expertizat)
9. Stabilirea şi promovarea unor interese/beneficii. Proiectul de lege promovează intereseleComisiei Naţionale a Pieţei Financiare, autoritatea ce urmează a fi creată în baza actualei Comisii Naţionale pentru Valori Mobiliare. Totuşi, acest interes promovat corespunde interesului social şi politicii statului de creare a Comisiei Naţionale a Pieţei Financiare.
13. Reglementarea activităţii autorităţilor publice. Proiectul reglementează în mod distinct activitatea Comisiei Naţionale a Pieţei Financiare.
Referitor la iniţiativa de creare a unui mega-regulator al pieţei financiare: atenţionăm asupra dezavantajelor privitor la concentrarea unor atribuţii exagerate într-o singură structură - ceea ce poate fi calificat, în viziunea noastră, ca o premisă majoră a unor situaţii de coruptibilitate.
Art. I p. 2
"conform prevederilor legislaţiei valorilor mobiliare"
Este o referinţă ce nu asigură conformitatea exigenţei de previzibilitate a actelor legislative. Asemenea cerinţe sunt prevăzute la art. din 13 de Legea nr.199-XIV din 18 noiembrie 1998 cu privire la piaţa valorilor mobiliare.
Textul "conform prevederilor legislaţiei valorilor mobiliare" de substituit "conform art. 13 din Legea cu privire la piaţa valorilor mobiliare"
Art. I p. 2.
"Articolul 341. Gajul legal de garantare a creanţelor deţinătorilor de obligaţiuni emise şi asigurate prin gajul bunurilor proprii ale emitentului şi/sau ale persoanelor terţe
Articolul 341 ce se propune a fi introdus după articolul 34 va face parte din Capitolul V "Gajul legal". Concomitent, art. 341 conţine prevederi ce ţin de procedura înregistrării gajului legal de garantare a creanţelor, însă asemenea procedură se reglementează, conform conceptului
Legii nr. 449-XV din 30 iulie 2001 cu privire la gaj - în Capitolul VI "Înregistrarea gajului bunurilor mobile".
Deficienţă de redactare a proiectului
Propunem divizarea art. 341 în 2-a parţi, potrivit căreia a 2-a parte (ce ţine de înregistrarea gajului) va fi replasată în calitate de articol separat în Capitolul VI. Concomitent, denumirea Capitolul VI poate fi completată.
Articolul 341 alin. (5)
Atenţionăm că conform art. 120 din Constituţie şi art. 35 din Legea nr. 449 din 30.07.2001, radierea gajului legal poate avea loc şi în baza hotărîrii instanţei de judecată.
A reglementa la alin. (5) art. 341 faptul că temei de radiere din registru este şi hotărîrea instanţei de judecată.
Obiecţia priveşte neconformarea textului art. 341 conceptului structurii Legii nr. 449-XV din 30 iulie 2001 cu privire la gaj.
Astfel, alin. (5) art. 341 reglementează procedura de radiere din registru a gajului legal de garantare a creanţelor deţinătorilor de obligaţiuni.
Concomitent, procedura de radiere este prevăzută, în Legea nr. 449-XV din 30 iulie 2001, la art.35 şi la art. 43. Nerespectarea Conceptului structurii Legii de bază ce urmează a fi modificată - Legii nr. 449-XV din 30 iulie 2001, poate permite interpretări eronate la interpretarea logico-gramaticală şi sistemică a prevederilor legii nr. 449-XV din 30 iulie 2001.
A revedea art. 341 pentru regruparea lui în modul în care ar permite conformarea conceptului de structură a legii de bază - Legii nr. 449-XV din 30 iulie 2001.
Cuvîntul "iar" se exclude, iar în final se completează cu cuvintele " , iar pentru genul de activitate indicat la art. 8 alin. (1) pct. 39) - pe un termen nelimitat".
Avînd în vedere modul de expunere a textului alin. (2) art. 13 din Legea nr. 451-XV din 30 iulie 2001, în particular ordinea menţionării articolelor considerăm necesar ca textul ce urmează să fie introdus să fie replasat.
Art. II de expus astfel:
"Articolul II. - La articolul 13 alineatul (2) din Legea nr. 451-XV din 30 iulie 2001 privind licenţierea unor genuri de activitate (Monitorul Oficial al Republicii Moldova, 2001, nr. 108-109, art. 836), cu modificările şi completările ulterioare, după
textul "pentru care s-a achitat taxa de licenţă," se completează cu textul "pentru genul de activitate indicat la art. 8 alin. (1) pct. 39) - pe un termen nelimitat".
Art. III p. 2
2. Articolul 157:
la litera c), după cuvintele "valoarea nominală" se introduc cuvintele "(fixată), dacă aceasta a fost stabilită";
Tehnica legislativă nu admite cuvinte/texte între paranteze.
De redactat.
În concluzie menţionăm faptul că promovarea proiectului respectiv, necesită a fi coroborată şi cu prevederile proiectului Legii privind modificarea şi completarea Legii cu privire la piaţa valorilor mobiliare (înregistrat în Parlament cu nr. 2086 din 04.06.2007), care abordează acelaşi subiect. Prin urmare, este oportună comasarea acestor 2 proiecte într-un proiect unic, pentru a nu admite "inflaţia" unor legi de modificare.